കൊലക്കുറ്റത്തിന് കേസെടുക്കണം: ഡോ. ശൂരനാട് രാജശേഖരന് കൊല്ലം: സഹപ്രവര്ത്തകരായ ജീവനക്കാരുടെ പീഡനത്തെ തുടര്ന്ന് കേരള വാട്ടര് അതോറിട്ടി സ്റ്റാഫ് അസോസിയേഷന് സംസ്ഥാന സെക്രട്ടറിയും തിരുവനന്തപുരം ജലഭവന് കാമ്ബസ് സെന്ട്രല് സബ് ഡിവിഷനിലെ ജൂനിയര് സൂപ്രണ്ടുമായ കൊല്ലം ആശ്രാമം ഗാര്ഡന്സ് കൃഷ്ണായനത്തില് ദിലീഷ് 48 ജീവനൊടുക്കിയ സംഭവത്തില് കുറ്റക്കാര്ക്കെതിരെ കൊലക്കുറ്റത്തിന് കേസെടുക്കണമെന്ന് കെ.പി.സി.സി വൈസ് പ്രസിഡന്റ് ഡോ.ശൂരനാട് രാജശേഖരന് ആവശ്യപ്പെട്ടു. ആത്മഹത്യ കുറിപ്പില് പറയുന്ന രണ്ട് ജീവനക്കാരെ സര്വീസില് നിന്നു പുറത്താക്കി നിയമത്തിനു മുന്നില് കൊണ്ടുവരണം. സമഗ്രമായ അന്വേഷണം നടത്തി കുറ്റക്കാര്ക്കെതിരെ നടപടിയെടുക്കണമെന്നും അദ്ദേഹം ആവശ്യപ്പെട്ടു. ദിലിഷിന്റെ വീട്ടില് പ്രതിപക്ഷനേതാവ് വി.ഡി. സതീശന് നാളെയെത്തും